Riigimetsa Majandamise Keskus

Mõisa/3 Sagadi küla, Haljala vald

45403 Lääne-Virumaa (kuupäev digiallkirjas)

rmk@rmk.ee

**TAOTLUS**

Enefit Green AS (registrikood 11184032) soovib rajada rohevesiniku tootmisüksuse Vändra metskond 32 kinnisasjale (katastritunnus 63801:001:0037) käesolevale taotlusele lisatud dokumendis „Vesiniku tootmisüksuse tutvustus“ näidatud asukohta. Vändra metskond 32 kinnisasja riigivara valitseja on Kliimaministeerium ning valitsema volitatud asutus Riigimetsa Majandamise Keskus (edaspidi RMK).

Rohevesiniku tootmisüksuse rajamise eesmärgiks on toota rohevesinikku Keskonnainvesteeringute Keskuse projekti „Rohevesiniku kasutuselevõtt transpordisektoris ja keemiatööstuse lähteainena“ raames.

E-kirja manusesse on lisatud ka keskkonnamõjude eelhinnang ning tootmisüksuse riskianalüüs. Tootmistegevusega on soov alustada hiljemalt 2025 aasta septembris ning esialgne tootmistegevuse aeg on planeeritud kakskümmend aastat.

Käesolevaga palume RMK kui Vändra metskond 32 kinnisasja riigivara valitsema volitatud asutuse nõusolekut vesiniku tootmisüksuse rajamiseks käesolevale kirjale lisatud materjalides viidatud askohas ning tingimusi maaüksuse kasutusele võtuks.

Lugupidamisega

(allkirjastatud digitaalselt)

Andres Maasing   
juhatuse liige

Enefit Green AS

Lisad: Vesiniku tootmisüksuse tutvustus.

Tootsi vesiniku tootmisüksuse (0,5 MW) ja mobiilsete mahutite täitmispunkti rajamine

Keskkonnamõju hindamise eelhinnang.

Vesiniku tootmiskompleksi õnnetusjuhtumite riskianalüüs.